### Resume

På vegne af Økonomiudvalget har JURA anmodet om udarbejdelse af en ny lokalplan, der skal muliggøre byggeri på [adresse]. Nordholmen er første etape af realiseringen af den nye bydel Ny Andreas Olsen, som ligger i den vestlige del af Vejle. Lokalplanområdet ligger nord for [adresse]. Den nye lokalplan har baggrund i eksisterende rammelokalplan nr. 1331, samt Holmeplanen og udbygningsplaner for udvikling af de enkelte delområder på [adresse]. Området fremstår i dag med åbne områder og store grupper med beplantning. Området er ubebygget. Med lokalplanen gives der mulighed for etablering af boliger herunder også almene boliger, daginstitution, boldbaner mv.

### Sagsfremstilling

Lokalplanens indhold

![](data:image/png;base64...)

Figur 1: Kort over lokalplanområdet

Lokalplanområdet ligger i den vestlige del af [adresse], nord for [adresse]. Lokalplanen udgør første etape af realiseringen af den nye bydel Ny Andreas Olsen. Ny Andreas Olsen skal blive en grøn og resilient bydel i Vejle, som udvikles på seks holme i et rekreativt landskab med fokus på natur og vandhåndteringen.

På vegne af Økonomiudvalget har JURA anmodet om udarbejdelse af lokalplan for Nordholmen, som udgør et areal på ca. 10 ha. Nordholmen er den første holm, der skal udvikles.

Området er i dag ubebygget, men fremstår med store grupper af beplantning.

Lokalplanen skal muliggøre etableringen af boliger herunder også almene boliger, en daginstitution, boldbaner mv. med baggrund i bagvedliggende principper om bæredygtighed og fællesskaber. Lokalplanen vil have et særligt fokus på natur og vandhåndtering samt indpasning i forhold til fremtidig planlægning for den videre byudvikling af ny [adresse].

Til baggrund for den nye lokalplan ligger en eksisterende rammelokalplan nr. 1331 for hele Ny Andreas Olsen samt kommuneplantillæg og miljøvurdering for det samlede byudviklingsprojekt. I forbindelse med udbudsprocessen er der ligeledes udarbejdet en samlet realiseringsplan, Holmeplanen, der beskriver den samlede identitet og omgivelser for [adresse], samt fire udbygningsplaner for de enkelte delområder som lokalplanen skal inddeles i.

Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på 4 uger, dog 2 uger for mindre lokalplaner, og 8 uger for lokalplaner med tillæg der har været i fordebat.

Høringsperioden for lokalplanen vurderes til 4 uger, da lokalplanen er af en karakter, med et geografisk anvendelsesområde, en kompleksitet og et omfang, hvor 4 uger vurderes at være rimelig tid til inddragelsen af offentligheden.

Overtagelsespligt/Frafaldserklæring

Lokalplanområdet ejes af kommunen, og en frafaldserklæring er derfor ikke nødvendig.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Klima- og resiliensvurdering laves i forbindelse med udarbejdelse af lokalplanforslaget, når der foreligger mere information.

### Teknik- og Miljødirektøren indstiller,

|  |  |
| --- | --- |
| at | udarbejdelse af forslag til lokalplan nr. 1398 igangsættes. |

### Beslutning

Godkendt.